Diari Oficial de la Generalitat Valenciana


Sumari del DOGV 5121, del 25-10-2005 (2005/11846)

DECRET 147/2005, de 21 d'octubre, del Consell de la Generalitat, pel qual es procedeix a l'adscripció, a l'Institut Valencià d'Atenció als Discapacitats (IVADIS), dels drets que té la Generalitat sobre diversos immobles.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5121

Data del DOGV
:   25-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11252


Data del document
:   21-10-2005

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Institut Valencià d'Atenció Als Discapacitats
    * Aldaia
    * Castelló de la Plana
    * València
    * Cheste
    * Manises
    * Burjassot
    * Elx
    * propietat immobiliària

DECRET 147/2005, de 21 d'octubre, del Consell de la Generalitat, pel qual es procedeix a l'adscripció, a l'Institut Valencià d'Atenció als Discapacitats (IVADIS), dels drets que té la Generalitat sobre diversos immobles. [2005/X11736]
  
En l'Inventari General de Béns i Drets de la Generalitat Valenciana consten diversos drets sobre els béns afectats a fins assistencials que s'indiquen a continuació:
  
La Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat, establix en la disposició addicional novena que, amb la dissolució prèvia dels Consorcis de Servicis Socials de València, Castelló i Alacant-Elx, s'haurà de constituir una entitat de dret públic encarregada de la protecció i tutela dels discapacitats psíquics i dels afectats per altres discapacitats, així com de la prestació dels servicis socials especialitzats que li siguen encomanats per la conselleria competent en matèria d'assistència i servicis socials.
  
En compliment d'esta disposició, per mitjà del Decret 125/2001, de 10 de juliol, el Consell de la Generalitat va constituir l'entitat de dret públic denominada Institut Valencià d'Atenció als Discapacitats (IVADIS), adscrit a la Conselleria de Benestar Social.
  
La disposició addicional primera del referit decret establix l'adscripció a l'IVADIS dels centres que hagen sigut cedits o adscrits als diversos Consorcis Valencians de Servicis Socials. La subrogació de l'IVADIS en els béns, drets i obligacions assenyalades haurà d'efectuar-se, en virtut del que disposa la disposició final del decret referit, des del moment de l'entrada en vigor de la norma mencionada.
  
La Conselleria de Benestar Social ha sol·licitat l'adscripció a l'IVADIS dels béns assenyalats anteriorment, per a la seua utilització d'acord amb els fins que té atribuït l'esmentat Institut.
  
Vist el que disposa l'article 45 i següents de la Llei 3/1986, de 24 d'octubre, de Patrimoni de la Generalitat, aplicables al cas en virtut del que establix la disposició transitòria primera de la Llei 14/2003, de 10 d'abril, de Patrimoni de la Generalitat, per haver-se iniciat l'expedient abans de l'entrada en vigor d'esta llei, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 21 d'octubre de 2005,
  
DECRETE
  
Article 1
  
Adscriure, d'acord amb el que disposa la disposició addicional primera del Decret 125/2001, de 10 de juliol, del Consell de la Generalitat, a l'Institut Valencià d'Atenció als Discapacitats (IVADIS) els drets que es tenen sobre els immobles que s'indiquen a continuació, destinats a fins assistencials propis de l'institut mencionat, que mantenen la seua naturalesa jurídica com a béns de domini públic:
  
Article 2
  
La present adscripció es realitza amb l'única finalitat que l'Institut Valencià d'Atenció als Discapacitats utilitze els immobles per al compliment dels fins que consten en l'article 1 del Decret 125/2001, de 10 de juliol, del Consell de la Generalitat; la Generalitat manté els drets que te sobre estos i l'adscripció queda subjecta a les condicions següents:
  
1. L'adscripció es mantindrà mentre es complisquen els fins i les altres condicions de l'adscripció.
  
2. L'Institut Valencià d'Atenció als Discapacitats s'haurà de fer càrrec de qualssevol despeses de manteniment i conservació dels immobles, així com dels subministraments, despeses de comunitat i de qualsevol tribut que els puga afectar.
  
3. Qualsevol obra que es realitze en els immobles adscrits s'haurà de comunicar a la Sotssecretaria de la Conselleria d'Economia, Hisenda i Ocupació, per a la constància en l'Inventari General de Béns i Drets de la Generalitat Valenciana.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa el present decret.
  
València, 21 d'octubre de 2005
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,